section_heading: Velika Britanija i Republika Irska
paragraph_text: Kasnih 1980-ih i početkom 1990-ih Lada postaje žrtvom ekonomskih i političkih problema u Rusiji. Zbog toga nije bilo moguće ulagati u adekvatni razvoj Ladinih proizvoda i usluga. Tako je primjerice tek tokom 1990-ih dizajn Lade Rive promijenjen više nego ikad. Ipak, ni s cijenom od 5.000 GBP-a Lada Riva nije mogla prikriti dizajn koji se nije mijenjao od 1966. Prodaja tokom 1990-ih u Velikoj Britaniji i Republici Irskoj naglo počinje opadati. U 1996. godini, na tom tržištu prodano je svega 8.000 Ladinih automobila. U tom vremenu mnogi Ladini zaposlenici na tom prostoru ostali su bez posla. mini|270px|desno|Lada Niva Od 1979. Lada započinje s proizvodnjom Lade Nive, terenskog vozila s pogonom na sva četiri kotača. S konstrukcijom monokok, bila je inovativna na tržištu vozila s pogonom na sva četiri kotača. Konkurenciju su joj predstavljali japanski rivali, Suzuki SJ i Daihatsu Fourtrak u smislu praktičnosti i stabilnosti, a iznad svega u terenskim sposobnostima, gdje je Lada Niva bila iznad svih. Također, Ladinoj tržišnoj konkurentnosti pridonijela je i niska cijena. To je bio jedini prostor gdje je Lada postigla značajniji uspjeh na britanskom i irskom tržištu 1990. godine. Ladu Nivu koristilo je nekoliko britanskih policijskih postaja te je kao i u Finskoj stvorila automobilski kult među njenim vozačima i obožavateljima. Iako je uz benzinski, Lada za model Nivu proizvodila i dizelski motor, on nikad nije uvezen u Veliku Britaniju. Jednom prilikom, nekoliko tamošnjih entuzijasta u Ladinim vozilima, otišlo je na put u estonski glavni grad Tallinn gdje su mogli kupiti novi Ladin automobil za svega 2.500 USD-a. Volan je bio na desnoj strani (prilagođen britanskim vozačima) jer su automobili prvotno proizvedeni za tržište zapadne Afrike.